Nordjyllands Politi efterlyste onsdag eftermiddag en 72-årig mand, som omkring klokken 13.00 havde forladt Aalborg Universitetshospitals Sygehus Syd. Onsdag aften blev manden fundet. Det oplyser Nordjyllands Politi på Twitter. - Den 72 årige mand er fundet i god behold og er kørt tilbage på sygehuset. Pårørende underrettet. Tak for hjælpen, skriver politiet.

Opsummering:
Nordjyllands Politi bad onsdag offentligheden om hjælp i eftersøgningen af en ældre mand. Nu er manden fundet i god behold.